Title: Pohotovostné zdroje z rozpočtu mesta Žilina pre výbory v mestských častiach
Author: Popluharova
Last saved by: Ostrochovský Tomáš

Materiál na rokovanie pre Mestské zastupiteľstvo v Žiline

Pohotovostné zdroje z  rozpočtu mesta Žilina pre výbory 
v mestských častiach pre rok 2010 – zásady  stanovenia ich použitia a výšky.

Materiál obsahuje: 
1. Návrh na uznesenie
2. Dôvodová správa
3. Materiál (Pohotovostné zdroje z  rozpočtu mesta Žilina pre výbory v mestských častiach     pre rok 2010 – zásady stanovenia ich použitia a výšky.) 

Predkladá: 	
Ing. Miroslava  Kapustová 
Predseda finančnej komisie Mestského zastupiteľstva

Vypracoval: 
Ekonomický odbor- finančné oddelenie

V Žiline, dňa 27.11. 2009

Návrh na uznesenie :

Mestské zastupiteľstvo 
                   
I.	Konštatuje, že 

•	Pohotovostné zdroje z  rozpočtu mesta Žilina pre výbory v mestských častiach pre rok 2010 sú navrhnuté proporčne podľa špecifík jednotlivých prímestských častí
•	
II.	Schváľuje 
•	Predložený návrh zásad stanovenia použitia a výšky pohotovostných zdrojov z rozpočtu mesta Žilina pre výbory v mestských častiach pre rok 2010 

Dôvodová správa :

Pohotovostné zdroje z  rozpočtu mesta Žilina pre výbory v mestských častiach pre rok 2010 – zásady stanovenia ich použitia a výšky.

Na základe požiadavky poslancov Mestského zastupiteľstva v Žiline bol vypracovaný návrh zásad stanovenia použitia a výšky pohotovostných zdrojov z rozpočtu mesta Žilina pre výbory v mestských častiach pre rok 2010. 
Podrobne vypracované podmienky sú  súčasťou priloženého materiálu.

Pohotovostné zdroje z  rozpočtu mesta Žilina pre výbory v mestských častiach pre rok 2010

Zásady stanovenia ich použitia a výšky.

I. 
Použitie pohotovostných zdrojov

Pohotovostné zdroje z rozpočtu mesta Žilina pre výbory v mestských častiach (ďalej len  pohotovostné zdroje a výbory) majú slúžiť poslancom príslušnej mestskej časti (ďalej len mestská časť) na podporu  aktivít obyvateľov  mestskej časti,  ktoré prispievajú k zveľaďovaniu mestskej časti a  rozvoju potenciálu jej obyvateľov vo vzdelávacej,  športovej a kultúrnej oblasti, príp. na odstránenie havarijnej situácie malého rozsahu.

II.
Výška pohotovostných  zdrojov pre jednotlivé výbory

1. Objem pohotovostných zdrojov pre výbory nezávisí od počtu obyvateľov v pôsobnosti výboru a určená suma sa rozdelí proporčne s ohľadom na problematiku prímestských častí. 

2. Výška pohotovostného fondu  pre výbory je stanovená nasledovne ( v € ):
                                                                                                       
Mestské výbory | Pôsobnosť mestských výborov | Počet obyvateľov | Navrhovaná výška
Mestský výbor č. 1 | Staré mesto, Hliny I-IV a VIII | 15 648 | 2 656
Mestský výbor č. 2 | Hliny V.-VII, Bôrik | 10 017 | 2 656
Mestský výbor č. 3 | Solinky | 14 461 | 2 656
Mestský výbor č. 4 | Vlčince | 19 682 | 2 656
Mestský výbor č. 5 | Hájik | 7 908 | 2 656
Mestský výbor č. 6 | Bytčica,Rosinky,Trnové, Mojšova Lúčka | 5 597 | 3 650
Mestský výbor č. 7 | Závodie, Bánová,Strážov,Žilinská Lehota | 5 108 | 3 650
Mestský výbor č. 8 | Budatín,Považský Chlmec,Vranie,Brodno,Zádubnie, Zástranie | 6 614 | 3 650
SPOLU | | 85 064 | 24 230

3. Pohotovostné zdroje pre výbory sú súčasťou rozpočtu mesta Žilina. Rozpočtované sú v zmysle funkčnej a ekonomickej klasifikácie verejnej správy na položkách  cestovný ruch, rekreačné a športové služby, kultúrne služby, predškolská výchova, príp. ďalšie.  Výbory ich môžu použiť len do konca príslušného rozpočtového roka.

III. 
Čerpanie pohotovostných zdrojov 

1. Čerpanie pohotovostných  zdrojov je  možné na základe zápisu z rokovania výboru, ktorý musí obsahovať: 
•	Účel, na ktorý budú zdroje vynaložené
•	Požadovanú výšku zdrojov
•	Súhlas  nadpolovičnej väčšiny všetkých členov výboru
•	Kontaktné údaje príjemcu

2. Zápis z rokovania výboru predloží člen výboru Odboru organizačného a vnútornej správy MsÚ , kde zodpovedný zamestnanec dohodne s členom výboru jeden zo spôsobov čerpania zdrojov. 

3. Spôsoby čerpania zdrojov:
•	Objednávka na nákup tovaru, resp. služieb (zabezpečí zamestnanec Odboru organizačného a vnútornej správy MsÚ  - objednávateľ je mesto Žilina)
•	Vyhotovenie dohody o poskytnutí dotácie  z pohotovostných zdrojov stanovenému subjektu (zabezpečí zamestnanec Odboru organizačného a vnútornej správy MsÚ)

4. Priebežné sledovanie čerpania pohotovostných zdrojov výborov zabezpečuje poverený zamestnanec Odboru organizačného a vnútornej správy MsÚ.

5. Nevyčerpané finančné prostriedky sa do rozpočtu na nasledujúci rok neprenášajú.

IV. 
Vyúčtovanie použitých pohotovostných zdrojov

1. Vecnú správnosť došlej faktúry overí predseda výboru svojim podpisom do 14 dní od výzvy zamestnancom Odboru organizačného a vnútornej správy MsÚ  v Žiline.

2. Vyúčtovanie poskytnutej dotácie vykoná subjekt, ktorému bola poskytnutá do termínu, ktorý bude stanovený v dohode o poskytnutí dotácie.

V.
Záverečné ustanovenie

Tieto zásady boli schválené uznesením Mestského zastupiteľstva v Žiline č....... dňa .........
a nadobúdajú účinnosť 1.1.2010. Zároveň sa rušia Pohotovostné zdroje z rozpočtu mesta Žilina pre výbory v mestských častiach  pre rok 2009 – zásady stanovenia ich použitia a výšky  zo dňa 2.3.2009 ( uznesenie MZ 16/2009 ).